Greek Legal Document

Category: 20

Content:
74. ΑΠΟΦΑΣΗ ΥΠΟΥΡΓΟΥ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ  ΚΑΙ ΔΗΜ. ΕΡΓΩΝ Αριθ. Δ17Α/04/96/ΦΝ 294 της 8 Οκτ./6 Νοεμ. 1991 (ΦΕΚ Β΄ 908) Σύσταση Γραφείου Συγκεντρώσεως Βασικών Τιμών. Έχοντας υπόψη: 1.Τις διατάξεις: α)Του άρθρ. 2 παρ. 4 του Νόμ. 51/1975 «περί αναδιοργανώσεως των δημοσίων πολιτικών υπηρεσιών» (ΦΕΚ 125 Α΄). β)Του άρθρ. 27 παρ. 2 του Νόμ. 1418/84 «Δημόσια έργα και ρυθμίσεις συναφών θεμάτων» (ΦΕΚ 23 Α΄). γ)Του άρθρ. 41 παρ. 6 και 7 του Π.Δ. 609/1985 «Κατασκευή δημοσίων έργων» (ΦΕΚ 223 Α΄). δ)Του άρθρ. 9 παρ. 9 του Νόμ. 1586/1986 «Βαθμολογική διάρθρωση των θέσεων του Δημοσίου κ.λπ.» (ΦΕΚ 37 Α΄). ε)Του άρθρ. 17 του Π.Δ. 69/1988 «Οργανισμός Γενικής Γραμματείας Δημοσίων Έργων» (ΦΕΚ Α΄ 28). 2.Τις υπηρεσιακές ανάγκες, αποφασίζουμε: 1.Στο Τμήμα Προτύπων Αναλύσεων Τιμών και Ειδικών Κοστολογήσεων της Διεύθυνσης Προγράμματος Οργάνωσης και Παραγωγικότητας (άρθρ. 17 του Π.Δ. 69/88) της Γενικής Γραμματείας Δημοσίων Έργων, συνιστάται Γραφείο Συγκεντρώσεως Βασικών Τιμών (Γ.Σ.Β.Τ.). 2.Στην αρμοδιότητα του ανωτέρω Γραφείου ανήκει η συνεχής συγκέντρωση των απαιτουμένων στοιχείων για τη, σύμφωνα με τις ισχύουσες διατάξεις διαπίστωση των βασικών τιμών, που υπεισέρχονται στις αναλύσεις τιμών δημοσίων έργων, από την Επιτροπή Διαπιστώσεως Τιμών Δημοσίων Έργων (Ε.Δ.Τ.Δ.Ε.) που προβλέπεται από τις διατάξεις του άρθρ. 27 παρ. 2 του Νόμ. 1418/84 και του άρθρ. 41 παρ. 6 του Π.Δ. 609/89, καθώς και η τήρηση αρχείου εγγράφων, Τιμοκαταλόγων, Αγορανομικών Διατάξεων κ.λπ. Επίσης το Γ.Σ.Β.Τ. παρέχει γραμματειακή και διοικητική εξυπηρέτηση στην Ε.Δ.Τ.Δ.Ε. με τήρηση πρωτοκόλλου και αρχείου εγγράφων και πρακτικών της Επιτροπής. 3.Προϊστάμενος του Γραφείου Σ.Β.Τ. ορίζεται τεχνικός υπάλληλος της κατηγορίας Π.Ε. με Α΄ βαθμό. (Μετά τη σελ. 90,5446(α) Σελ. 90,5447 Τεύχος 1161-Σελ.39 23.Α.αα.69-74 Υπουργείο Χωροταξίας Οικισμού και Περιβάλλοντος